LT Europos Sąjungos oficialusis leidinys L 261/3

KOMISIJOS REGLAMENTAS (ES) 2016/1726

2016 m. rugsėjo 27 d.

kuriuo dėl karvono, diamofoso, mielių Saccharomyces cerevisiae padermės LAS02 ir išrūgų iš dalies keičiamas Europos Parlamento ir Tarybos reglamento (EB) Nr. 396/2005 IV priedas

(Tekstas svarbus EEE)

EUROPOS KOMISIJA,

atsižvelgdama į Sutartį dėl Europos Sąjungos veikimo,

atsižvelgdama į 2005 m. vasario 23 d. Europos Parlamento ir Tarybos reglamentą (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantį Tarybos direktyvą 91/414/EEB (1), ypač į jo 5 straipsnio 1 dalį,

kadangi:

(1) karvono, diamofoso, mielių Saccharomyces cerevisiae padermės LAS02 ir išrūgų didžiausios leidžiamosios koncentracijos (DLK) nėra nustatyta. Šios medžiagos nebuvo įtrauktos į Reglamento (EB) Nr. 396/2005 IV priedą, todėl taikoma numatytoji 0,01 mg/kg vertė, nustatyta to reglamento 18 straipsnio 1 dalies b punkte;

(2) Europos maisto saugos tarnyba (toliau – Tarnyba) padarė išvadą (2), kad karvoną (d-karvono ir l-karvono mišinį 100:1 santykiu) tikslinga įtraukti į Reglamento (EB) Nr. 396/2005 IV priedą;

(3) diamofosas yra patvirtintas kaip pagrindinė medžiaga pagal Europos Parlamento ir Tarybos reglamentą (EB) Nr. 1107/2009 (3). Atsižvelgdama į Komisijos įgyvendinimo reglamentą (ES) 2016/548 (4), Komisija mano, kad tikslinga šią medžiagą įtraukti į Reglamento (EB) Nr. 396/2005 IV priedą;

(4) Tarnyba dėl mielių Saccharomyces cerevisiae padermės LAS02 padarė išvadą (5), kad tikslinga šią medžiagą įtraukti į Reglamento (EB) Nr. 396/2005 IV priedą;

(5) išrūgos yra patvirtintos kaip pagrindinė medžiaga pagal Europos Parlamento ir Tarybos reglamentą (EB) Nr. 1107/2009. Atsižvelgdama į Komisijos įgyvendinimo reglamentą (ES) 2016/560 (6), Komisija mano, kad tikslinga šią medžiagą įtraukti į Reglamento (EB) Nr. 396/2005 IV priedą;

(6) todėl Reglamentas (EB) Nr. 396/2005 turėtų būti atitinkamai iš dalies pakeistas;

(7) šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

PRIĖMĖ ŠĮ REGLAMENTĄ:

1 straipsnis

Reglamento (EB) Nr. 396/2005 IV priede abėcėlės tvarka įterpiami šie įrašai:

„diamofosas“

„išrūgos“

„mielių Saccharomyces cerevisiae padermė LAS02“

2 straipsnis

Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

Šis reglamentas privalomas visas ir tiesiogiai taikomas visose valstybėse narėse. Priimta Briuselyje 2016 m. rugsėjo 27 d. Komisijos vardu Pirmininkas Jean-Claude JUNCKER

(1) OL L 70, 2005 3 16, p. 1.

(2) European Food SAFEty Authority, 2016. Statement on the assessment of the pesticide active substance carvone (d-/l-carvone at a ratio of at least 100:1) for inclusion in Annex IV of Regulation (EC) No 396/2005. EFSA Journal 2016;14(2):4405, 14 pp. doi:10.2903/j.efsa.2016.4405.

(3) 2009 m. spalio 21 d. Europos Parlamento ir Tarybos reglamentas (EB) Nr. 1107/2009 dėl augalų apsaugos produktų pateikimo į rinką ir panaikinantis Tarybos direktyvas 79/117/EEB ir 91/414/EEB (OL L 309, 2009 11 24, p. 1).

(4) 2016 m. balandžio 8 d. Komisijos įgyvendinimo reglamentas (ES) 2016/548, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama pagrindinė medžiaga diamofosas ir iš dalies keičiamas Komisijos įgyvendinimo reglamento (ES) Nr. 540/2011 priedas (OL L 95, 2016 4 9, p. 1).

(5) European Food SAFEty Authority, 2015. Conclusion on the peer review of the pesticide risk assessment of the active substance Saccharomyces cerevisiae LAS02. EFSA Journal 2015;13(12):4322, 29 pp. doi:10.2903/j.efsa.2015.4322.

(6) 2016 m. balandžio 11 d. Komisijos įgyvendinimo reglamentas (ES) 2016/560, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama pagrindinė medžiaga išrūgos ir iš dalies keičiamas Komisijos įgyvendinimo reglamento (ES) Nr. 540/2011 priedas (OL L 96, 2016 4 12, p. 23).